Skipet ble bygget i 1973 av Wärtsilä Helsingin Telakka i Helsingfors i Finland som verftets byggnummer 396, og ble levert for Royal Viking Line som satte skipet inn i cruisefart med luksuriøse seilinger til destinasjoner som dekket nær hele verden. Skipet var RVLs andre skip i Royal Viking Star-klassen som var bestående av tre næridentiske søsterskip. De andre var «Royal Viking Star» og «Royal Viking Sea» – henholdsvis bygget i 1972 og 1973.